open-index/open-wikipedia-markdown huggingface dataset:
Κάτω Ριζά Πρέβεζας

Τα **Κάτω Ριζά** είναι παραθαλάσσιος οικισμός και παραλία του Δήμου Πρεβέζης στην Ήπειρο και την Περιφερειακή Ενότητα Πρεβέζης.

## Γενικά στοιχεία
Τα Κάτω Ριζά βρίσκονται στα παράλια του Ιονίου Πελάγους σε υψόμετρο 4 μέτρα ενώ απέχουν περίπου 28 χλμ. Β.-ΒΔ. από την Πρέβεζα και 4 χλμ. (οδικά) Δ.-ΒΔ. από τα Ριζά. Είναι γνωστά για την παραλία τους (οι ντόπιοι την αποκαλούν "Γαλάζια παραλία") που εκτείνεται για περισσότερο από 1 χιλιόμετρο και βρίσκεται ανάμεσα στα παραθαλάσσια θέρετρα Αρτολίθια και Λυγιά ενώ δίπλα της είναι η παραλία του Χειμαδιού. Η γύρω περιοχή είναι γεμάτη ελαιόδεντρα με θέα στο πέλαγος και διαθέτει καμπινγκ και λίγα κέντρα εστίασης.  Αναφέρονται επίσημα ως ξεχωριστός οικισμός για πρώτη φορά το 1991 να απογράφονται στην κοινότητα Ριζών. Σύμφωνα με το Πρόγραμμα «Καλλικράτης», μαζί με τα Ριζά αποτελούν την ομώνυμη κοινότητα που ανήκει στη Δημοτική Ενότητα Ζαλόγγου του δήμου Πρέβεζας ενώ σύμφωνα με την απογραφή 2011 έχει πληθυσμό 50 κατοίκους. Οι απογραφές πληθυσμού είναι: 

## Εξωτερικοί σύνδεσμοι

* Ριζά Πρεβέζης η Γαλάζια παραλία στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Κάτω Μυρσίνη Πρέβεζας

Η **Κάτω Μυρσίνη** είναι οικισμός της Ηπείρου στην Περιφερειακή Ενότητα Πρεβέζης, ο οποίος βρίσκεται κοντά στα βουνά του Ζαλόγγου σε υψόμετρο 60 μέτρα. Απέχει περίπου 27 χλμ. Β.-ΒΔ. από την Πρέβεζα. Δυτικά του χωριού είναι η Μυρσίνη και περνάει ο Αρέθωνας ποταμός ενώ νοτιοδυτικά είναι το Μεγάδενδρο. Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μυρσίνης. Σύμφωνα με το Πρόγραμμα «Καλλικράτης», μαζί με την Μυρσίνη και το Μεγαδένδρο αποτελούν την κοινότητα Μυρσίνης που υπάγεται στη Δημοτική Ενότητα Ζαλόγγου του δήμου Πρέβεζας και σύμφωνα με την απογραφή 2011 έχει πληθυσμό 109 κατοίκους.

## Μετονομασία
Η παλαιά ονομασία του οικωνυμίου ήταν **Συντεκλιά**. Το 1927 μετονομάστηκε σε **Μυρσίνη**.

## Εξωτερικοί σύνδεσμοι
* Ποταμός Αρέθωνας-Μυρσίνη Πρέβεζας στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Κάτω Σκαφιδωτή Πρέβεζας

Η **Κάτω Σκαφιδωτή** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Κάτω Σκαφιδωτή βρίσκεται προς τα όρια με την Περιφερειακή Ενότητα Ιωαννίνων, στις νότιες προεκτάσεις των Ορέων Παραμυθιάς σε υψόμετρο 640 μέτρα. Απέχει περίπου 41 χλμ. Α.-ΝΑ. από την Πάργα, 9 χλμ. ΒΑ. από το Καναλλάκι (έδρα του δήμου) και 50 χλμ. Β.-ΒΔ. από την Πρέβεζα. Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 με την παλιά της ονομασία από την τουρκοκρατία ως *Κάτω Κορύτιανη* να προσαρτάται στην τότε κοινότητα Κορύτιανης. Το 1927 με το ΦΕΚ 76Α - 02/05/1927  μετονομάστηκε σε Κάτω Σκαφιδωτή. Σύμφωνα με το Πρόγραμμα «Καλλικράτης», μαζί με το Σκεπαστό αποτελούν την κοινότητα Σκεπαστού που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 39 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Κάτω Σκαφιδωτή Δήμου Πάργας πτήση στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Κάτω Δεσποτικό Πρέβεζας

Το **Κάτω Δεσποτικό** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Κάτω Δεσποτικό βρίσκεται στους πρόποδες από τα Όρη Σουλίου σε υψόμετρο 260 μέτρα ενώ απέχει περίπου 38 χλμ. Α.-ΝΑ. από την Πάργα και 11 χλμ. ΝΑ. από το Καναλλάκι (έδρα του δήμου). Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 με την παλιά της ονομασία από την τουρκοκρατία ως *Κάτω Βλάνδο* να προσαρτάται στην τότε κοινότητα Κράβαρι. Το 1927 με το ΦΕΚ 76Α - 02/05/1927  μετονομάστηκε σε Κάτω Δεσποτικό. Σύμφωνα με το Πρόγραμμα «Καλλικράτης», μαζί με το Δεσποτικό αποτελούν την κοινότητα Δεσποτικού που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 115 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Δεσποτικο Κατω
Κατηγορία:Δήμος Πάργας
Θεώρημα Καρνό (κάθετοι)

[right|thumb|Το [εμβαδόν των πράσινων τετραγώνων ισούται με το εμβαδόν των μπλε.]]
Στη γεωμετρία, το **θεώρημα Καρνό** (αναφέρεται και ως **θεώρημα Carnot**) είναι μία αναγκαία και ικανή συνθήκη για να συντρέχουν τρεις ευθείες κάθετες στις πλευρές ενός τριγώνου. 

Πιο συγκεκριμένα, έστω ένα τρίγωνο \mathrm{AB\Gamma} και τα σημεία \mathrm{P_A}, \mathrm{P_B}, \mathrm{P_\Gamma} οι τομές των τριών καθέτων με τις πλευρές του τριγώνου. Τότε, οι κάθετες συντρέχουν ανν
:
 \mathrm{AP_B}^2 + \mathrm{\Gamma P_A}^2 + \mathrm{BP_\Gamma}^2 = \mathrm{AP_\Gamma}^2 + \mathrm{\Gamma P_B}^2 + \mathrm{BP_A}^2.


Το θεώρημα παίρνει το όνομά του από τον Λαζάρ Καρνό και είναι μία γενίκευση του Πυθαγόρειου θεωρήματος.

## Απόδειξη
### Ευθύ

### Αντίστροφο
' την προβολή του \mathrm{P} στο \mathrm{B\Gamma}. Θα δείξουμε ότι \mathrm{P}_{\mathrm{A}}' = \mathrm{P}_{\mathrm{A}}. Από το ευθύ του θεωρήματος, έχουμε ότι ικανοποιεί 
:
Συνδυάζοντας τις () και (), έχουμε ότι 
:
 \mathrm{BP_A'}^2 - \mathrm{\Gamma P_A'}^2 = \mathrm{BP_A}^2 - \mathrm{\Gamma P_A}^2

Χρησιμοποιώντας ότι \mathrm{BP_A'} = \mathrm{B\Gamma} - \mathrm{\Gamma P_A'} και \mathrm{BP_A} = \mathrm{B\Gamma} - \mathrm{\Gamma P_A}, λαμβάνουμε ότι
:
 \mathrm{BP_A'}^2 - \mathrm{\Gamma P_A'}^2 = \mathrm{BP_A}^2 - \mathrm{\Gamma P_A}^2,

και συνεπώς τα σημεία \mathrm{P_A'} και \mathrm{P_A} ταυτίζονται.
}}

## Ειδικές περιπτώσεις

### Πυθαγόρειο θεώρημα
Αν το \rm AB\Gamma είναι ορθογώνιο τρίγωνο με ορθή την \rm A και το \rm P ταυτίζεται με μία από τις δύο μη-ορθές κορυφές του, έστω την \rm B, τότε έχουμε ότι \rm  BP_{\Gamma} = BP_{A} = AP_{B} = 0 και άρα το θεώρημα Καρνό μας δίνει ότι 
:
 \mathrm{\Gamma P_A}^2 = \mathrm{AP_\Gamma}^2 + \mathrm{\Gamma P_B}^2,

και αφού \rm P_B = A και \rm P_A = P_\Gamma = B, καταλήγουμε στο Πυθαγόρειο θεώρημα
:\mathrm{\Gamma B}^2 = \mathrm{AB}^2 + \mathrm{A\Gamma}^2.

## Δείτε επίσης
* Πυθαγόρειο θεώρημα
* Θεώρημα του Μενελάου
* Θεώρημα του Τσέβα

## Εξωτερικοί σύνδεσμοι
* Διαδραστική εφαρμογή στο Desmos.
* Θεώρημα Καρνό στο Art of Problem Solving
* Θεώρημα Καρνό: Αποδείξεις και εφαρμογές στο Cut The Knot
* Θεώρημα Καρνό στην Διαδραστική Γεωμετρία

## Παραπομπές


Κατηγορία:Θεωρήματα στη Γεωμετρία
Κατηγορία:Τρίγωνα
Θεώρημα Νάγκελ

right|300px|thumb|Το θεώρημα Νάγκελ για το τρίγωνο <math>\mathrm{AB\Gamma}</math>.
Στην γεωμετρία, το **θεώρημα Νάγκελ** (αναφέρεται συχνά ως **θεώρημα Nagel**) λέει ότι σε κάθε τρίγωνο \mathrm{AB\Gamma} όπου \mathrm{AH_A}, \mathrm{BH_B} και \mathrm{\Gamma H_\Gamma} τα ύψη του τριγώνου, και \mathrm{O} το κέντρο του περιγεγραμμένου κύκλου, ισχύει ότι
:\mathrm{H_A}\mathrm{H_B} \perp \mathrm{O\Gamma}, \quad \mathrm{H_B}\mathrm{H_\Gamma} \perp \mathrm{OA} \quad και \quad \mathrm{H_A}\mathrm{H_\Gamma} \perp \mathrm{OB}.

Το θεώρημα παίρνει το όνομά του από τον Κρίστιαν Χάινριχ φον Νάγκελ.

## Απόδειξη
 = \hat{\mathrm{\Gamma}}. Επίσης \mathrm{H_BH_\Gamma B\Gamma} είναι εγγράψιμο (καθώς \widehat{\rm BH_B\Gamma}  = \widehat{\rm \Gamma H_\Gamma B} = 90^\circ). Συνεπώς, η \hat{\rm \Gamma} είναι παραπληρωματική της \widehat{\rm BH_\Gamma H_B} και έτσι \widehat{\rm H_B H_\Gamma A} = \hat{\mathrm{\Gamma}}. 

}}

## Δείτε επίσης
* Ύψος τριγώνου
* Περιγεγραμμένος κύκλος

## Περαιτέρω ανάγνωση

### Εξωτερικοί σύνδεσμοι
* Θεώρημα Nagel στο Φωτόδεντρο.
* Θεώρημα Nagel στο Cut The Knot.

## Παραπομπές


Κατηγορία:Θεωρήματα στη Γεωμετρία
Κατηγορία:Τρίγωνα
Εξορκιστής: Η Αρχή του Κακού

Το ***Εξορκιστής: Η Αρχή του Κακού*** (πρωτότυπος αγγλικός τίτλος: *Exorcist: The Beginning*) είναι Αμερικανική υπερφυσική ταινία τρόμου του 2004 σε σκηνοθεσία από τον Ρένι Χάρλιν από σενάριο του Αλέξι Χόουλι. Είναι η τέταρτη ταινία της σειράς ταινιών *Ο Εξορκιστής*, και πρίκουελ του *[[Ο Εξορκιστής]]* (1973). Πρωταγωνιστούν οι Στέλαν Σκάρσγκορντ, Ιζαμπέλα Σκορούπκο, και Τζέιμς Ντ' Άρσι.

Το *Εξορκιστής: Η Αρχή του Κακού* κυκλοφόρησε στις Ηνωμένες Πολιτείες Αμερικής στις 20 Αυγούστου του 2004, από την Warner Bros. Pictures. Έλαβε αρνητικά σχόλια από τους κριτικούς και εισέπραξε $78 εκατομμύρια απέναντι από ένα προϋπολογισμό $50 εκατομμυρίων. Ο Πολ Σρέιντερ κυκλοφόρησε την δική του έκδοση, *[[Η Κυριαρχία του Κακού]]*, το επόμενο έτος.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2004
Κατηγορία:Ο Εξορκιστής (ταινίες)
Κατηγορία:Ταινίες παραγωγής Warner Bros.
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες πρίκουελ
Κατηγορία:Αμερικανικές ταινίες της δεκαετίας 2000
Η Κυριαρχία του Κακού

***Η Κυριαρχία του Κακού*** (πρωτότυπος τίτλος: *Dominion: Prequel to the Exorcist*) είναι Αμερικανική υπερφυσική ταινία τρόμου του 2005 σε σκηνοθεσία από τον Πολ Σρέιντερ από σενάριο των Γουίλιαμ Γουίσερ Τζούνιορ και Κέιλεμπ Καρ. Είναι η πέμπτη ταινία της σειράς ταινιών *Ο Εξορκιστής*, και εναλλακτικό πρίκουελ του *[[Ο Εξορκιστής]]* (1973). Πρωταγωνιστούν οι Στέλαν Σκάρσγκορντ, Κλάρα Μπέλαρ, Γκάμπριελ Μαν, και Μπίλι Κρόουφορντ.

Αφού η ταινία ολοκληρώθηκε, οι εκτελεστικοί παραγωγοί Morgan Creek Productions φοβόντουσαν πως δεν θα ήταν επιτυχημένη, και το μετέτρεψαν στην ταινία *[[Εξορκιστής: Η Αρχή του Κακού]]*, που κυκλοφόρησε το 2004. Τελικά η αρχική ταινία ξεκίνησε μια περιορισμένη κινηματογραφική κυκλοφορία στις 20 Μαΐου του 2005, από την Warner Bros. Pictures. Ήταν κριτική και εισπρακτική αποτυχία, εισπράττοντας $251.495 απέναντι από έναν προϋπολογισμό $30 εκατομμυρίων.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2005
Κατηγορία:Ο Εξορκιστής (ταινίες)
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες παραγωγής Warner Bros.
Κατηγορία:Ταινίες πρίκουελ
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Εξορκιστής 3

Το ***Εξορκιστής 3*** (πρωτότυπος αγγλικός τίτλος: *The Exorcist III*) είναι Αμερικανική ψυχολογική ταινία τρόμου σε σενάριο και σκηνοθεσία από τον Γουίλιαμ Πίτερ Μπλάτυ, βασισμένο στο βιβλίο του *Legion*, το οποίο κυκλοφόρησε το 1983. Ως η τρίτη ταινία της σειράς ταινιών *Ο Εξορκιστής*, πρωταγωνιστούν οι Τζορτζ Σι Σκοτ, Εντ Φλάντερς, Τζέισον Μίλερ, Σκοτ Γουίλσον, Νικόλ Γουίλιαμσον, και Μπραντ Ντούριφ.

Το *Εξορκιστής 3* κυκλοφόρησε στις Ηνωμένες Πολιτείες Αμερικής στις 17 Αυγούστου του 1990, από την 20th Century Fox. Έλαβε μικτά σχόλια από τους κριτικούς και εισέπραξε $39 εκατομμύρια απέναντι από έναν προϋπολογισμό $11 εκατομμυρίων.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1990
Κατηγορία:Ο Εξορκιστής (ταινίες)
Κατηγορία:Ταινίες παραγωγής 20th Century Fox
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες γυρισμένες στην Ουάσινγκτον, Π.Κ.
Κατηγορία:Αμερικανικές ταινίες της δεκαετίας 1980
Ο Εξορκιστής: Πιστός

***Ο Εξορκιστής: Πιστός*** (πρωτότυπος αγγλικός τίτλος: *The Exorcist: Believer*) είναι Αμερικανική υπερφυσική ταινία τρόμου σε σκηνοθεσία από τον Ντέιβιντ Γκόρντον Γκριν από σενάριο των Πίτερ Σάτλερ και Γκριν. Είναι η έκτη ταινία της σειράς ταινιών ''Ο Εξορκιστής'', και συνέχεια του *[[Ο Εξορκιστής]]* (1973). Πρωταγωνιστούν οι Λέσλι Όντομ Τζούνιορ, Ανν Ντόουντ, Τζένιφερ Νετλς, Νόρμπερτ Λίο Μπατζ, Λίντια Τζέγουετ, Ολίβια Μάρκουμ και Έλεν Μπέρστιν.

*Ο Εξορκιστής: Πιστός* κυκλοφόρησε στις Ηνωμένες Πολιτείες Αμερικής στις 13 Οκτωβρίου του 2023. Η ταινία έλαβε αρνητικά σχόλια από τους κριτικούς, οι οποίοι ένιωσαν πως απέτυχε να φτάσει την επίδραση της αρχικής ταινίας. Μια συνέχεια με τίτλο *The Exorcist: Deceiver* βρίσκεται σε ανάπτυξη.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2023
Κατηγορία:Ταινίες σίκουελ
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες της Blumhouse Productions
Κατηγορία:Ο Εξορκιστής (ταινίες)
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες γυρισμένες στην Ατλάντα
Κατηγορία:Ταινίες παραγωγής Universal Pictures
Κατηγορία:Ταινίες IMAX
Κατηγορία:Ταινίες σε παραγωγή Τζέισον Μπλαμ
Κατηγορία:Αμερικανικές ταινίες
Αλέξης Βαφεάδης

Ο **Αλέξης Βαφεάδης** (5 Οκτωβρίου 1962) είναι Ελληνοκύπριος πολιτικός, ο οποίος διατελεί Υπουργός Μεταφορών, Επικοινωνιών και Έργων.

## Βιογραφία
Γεννήθηκε στις 5 Οκτωβρίου 1962 και σπούδασε αρχιτεκτονική στο Πανεπιστήμιο Νότιας Καλιφόρνιας.
Ασκεί το επάγγελμα του αρχιτέκτονα από το 1988 και είναι μέτοχος και εκ των Διευθυντών της οικογενειακής εταιρείας παροχής υπηρεσιών Βαφεάδης και Σία ΕΠΕ. Είναι εγγεγραμμένος στο ΕΤΕΚ.

Ήταν μέλος του Διοικητικού Συμβουλίου της Δήμητρα Επενδυτική Δημόσια Λτδ και της Μικτής Επιτροπής Δομικών Συμβολαίων Κύπρου (ΜΕΔΣΚ Λτδ). Κατά την προηγούμενη θητεία του ως Πρόεδρος της ΜΕΔΣΚ συνέβαλε στην αναθεώρηση των υφιστάμενων Δομικών Συμβολαίων και στον εμπλουτισμό τους με νέα κείμενα που εξυπηρετούν καινούργιες απαιτήσεις της οικοδομικής βιομηχανίας.

Διετέλεσε μέλος του Διοικητικού Συμβουλίου του Συμβουλίου Εγγραφής και Ελέγχου Εργοληπτών Τεχνικών και Οικοδομικών Έργων και μέλος του Διοικητικού Συμβουλίου του Συλλόγου Αρχιτεκτόνων Κύπρου.

Είναι νυμφευμένος με την Ευαγγελία και έχει δύο παιδιά, τη Μαρία και τον Κώστα.

## Πηγή
* Βιογραφικό σημείωμα στο Γραφείο Τύπου και Πληροφοριών, Υπουργείο Εσωτερικών

|-

Κατηγορία:Υπουργοί Μεταφορών, Επικοινωνιών και Έργων (Κύπρος)
Αντισφαίριση στους Θερινούς Ολυμπιακούς Αγώνες 2024

Τα αγωνίσματα της **[[αντισφαίριση]]ς** στους Θερινούς Ολυμπιακούς Αγώνες 2024 πραγματοποιήθηκαν στο Στάδιο Ρολάν Γκαρός από τις 27 Ιουλίου έως και τις 4 Αυγούστου. Συνολικά θα διεξαχθούν 5 αγωνίσματα, μονό και διπλό για άνδρες και γυναίκες αντίστοιχα, και το αγώνισμα του μικτού διπλού.

Η έκδοση της αντισφαίρισης σε αυτούς τους Αγώνες θα είναι η πρώτη που πραγματοποιείται σε χωμάτινη επιφάνεια, μετά από αυτήν των Θερινών Ολυμπιακών Αγώνων της Βαρκελώνης. Επίσης, θα είναι η πρώτη έκδοση η οποία θα πραγματοποιηθεί σε εγκαταστάσεις που διεξάγουν Grand Slam, έπειτα από αυτήν των Αγώνων του Λονδίνου, της οποίας οι εγκαταστάσεις διεξάγουν κάθε χρόνο το Γουίμπλεντον.

## Πρόγραμμα

## Σύνοψη μεταλλίων
### Πίνακας μεταλλίων

### Αγωνίσματα

## Παραπομπές


2024
Αντισφαιριση
Κένεθ Άρμιτατζ

δεξιά|μικρογραφία|Μπλε πλάκα στο κέντρο της πόλης του Λιντς
Ο **Γουίλιαμ Κένεθ Άρμιτατζ** (, 18 Ιουλίου 1916 - 22 Ιανουαρίου 2002) ήταν Βρετανός γλύπτης, γνωστός για τα ημι-αφηρημένα μπρούντζινα έργα του.

## Βιογραφία
Ο Άρμιτατζ γεννήθηκε στο Λιντς στις 18 Ιουλίου 1916, ο νεότερος από τα τρία παιδιά, σπούδασε στο Κολλέγιο Τέχνης του Λιντς και στη Σχολή Καλών Τεχνών του Σλέιντ στο Λονδίνο πριν καταταγεί στον βρετανικό στρατό (Βασιλικό Πυροβολικό) το 1939.

Το 1940 παντρεύτηκε την Τζοάν Μουρ, μια άλλη γλύπτρια. Χώρισαν τη δεκαετία του 1950 αλλά δεν πήραν ποτέ διαζύγιο. Δεν απέκτησαν παιδιά.

Μετά την αποχώρησή του από τον στρατό, ο Άρμιτατζ έγινε επικεφαλής του τμήματος γλυπτικής στην Ακαδημία Τέχνης του Μπαθ το 1946. Το 1952 πραγματοποίησε την πρώτη του ατομική έκθεση στο Λονδίνο. Το 1953, έγινε ο πρώτος πανεπιστημιακός καλλιτέχνης σε φιλοξενία στη Μεγάλη Βρετανία, στο Πανεπιστήμιο του Λιντς (έως το 1956). Το 1958, κέρδισε το βραβείο καλύτερης διεθνούς γλυπτικής κάτω των 45 ετών στην Μπιενάλε της Βενετίας. Ο Άρμιτατζ έγινε μέλος του Τάγματος της Βρετανικής Αυτοκρατορίας το 1969 και εξελέγη μέλος της Βασιλικής Ακαδημίας το 1994. Το 2001, το γλυπτό του "Both Arms" στήθηκε μαζί με μια μπλε πλάκα στην πλατεία Μιλένιουμ του Λιντς, ενώ τα αποκαλυπτήρια έγιναν από τον Νέλσον Μαντέλα. Το γλυπτό του "Legs walking" του 2001 στήθηκε στην κεντρική πλατεία του Λιντς, έξω από το παρεκκλήσι Μιλ Χιλ το 2018.

Πέθανε στις 22 Ιανουαρίου 2002.

## Έργο
Το εντυπωσιακό ώριμο ύφος του Άρμιτατζ ήταν έκδηλο ήδη από το 1952. Τα περισσότερα από τα έργα του είναι αναγνωρίσιμα ανθρώπινα, αλλά ενίοτε ενώνονται με μορφές ζώων ή επίπλων. Πολλά εμφανίζουν ιδιόρρυθμο χιούμορ. Ο Άρμιτατζ ενδιαφερόταν επίσης για την αρχαία αιγυπτιακή και κυκλαδική τέχνη και τα έργα του έχουν μια αρχαϊκή γεύση. Παρουσιάστηκε το 1964 στο ντοκιμαντέρ "5 British Sculptors (Work and Talk)" του Αμερικανού σκηνοθέτη Γουόρεν Φόρμα. Κατά τη διάρκεια της δεκαετίας του 1960 και μετά, ο Άρμιτατζ προσαρμόστηκε στις τεχνοτροπίες της εποχής, ενσωματώνοντας μερικές φορές πλαστικό ή σπρέι.

## Παραπομπές


Κατηγορία:Βρετανοί γλύπτες
Κατάλογος ελλήνων υπουργών άνευ χαρτοφυλακίου

Οι **Υπουργοί άνευ Χαρτοφυλακίου** ή **χωρίς χαρτοφυλάκιο** (από το 1988) αποτέλεσαν κυβερνητικό αξίωμα στην Ελλάδα.

Ο όρος *υπουργός άνευ χαρτοφυλακίου* χρησιμοποιήθηκε ενίοτε για Πρωθυπουργούς ή Αντιπροέδρους της Κυβέρνησης, οι οποίοι δεν είχαν αναλάβει κάποιο άλλο υπουργείο. 

Με τον νόμο 1943/1991, οι προβλεπόμενες από τον ν.1558/1985 θέσεις υπουργών χωρίς χαρτοφυλάκιο μετατράπηκαν σε θέσεις **υπουργών επικρατείας**, και οι δύο τότε εν ενεργεία υπουργοί άνευ χαρτοφυλακίου (Μίκης Θεοδωράκης και Γιάννης Κεφαλογιάννης) ονομάστηκαν Υπουργοί Επικρατείας.

## Διατελέσαντες υπουργοί άνευ χαρτοφυλακίου (1918-1991)

### Σημειώσεις
Τζάσπερ (Αλμπέρτα)

Το **Τζάσπερ** (αγγλικά: Jasper) είναι κωμόπολη και δήμος στην επαρχία της Αλμπέρτας στον Καναδά. Αποτελεί το κέντρο εμπορίου του ομώνυμου εθνικού δρυμού, που βρίσκεται στα Καναδικά Βραχώδη Όρη στην κοιλάδα του ποταμού Αθαμπάσκα. Βρίσκεται 362 χιλιόμετρα δυτικά του Έντμοντον και 290 χιλιόμετρα βόρεια του Μπανφ.

Το 2011 ο πληθυσμός του ήταν 4.432 κάτοικοι.

## Κλίμα
Το Τζάσπερ βιώνει ένα οριακά υγρό ηπειρωτικό/υποαρκτικό κλίμα (Κλιματική ταξινόμηση Κέππεν *Dfb*/*Dfc*). Η υψηλότερη θερμοκρασία που καταγράφηκε ποτέ στο Τζάσπερ ήταν 41,2 °C στις 30 Ιουνίου 2021. Η πιο κρύα θερμοκρασία που καταγράφηκε ποτέ ήταν -47,2 °C στις 24 Ιανουαρίου 1916.

Τα καλοκαίρια στο Τζάσπερ είναι ευχάριστα, με ημερήσιες υψηλές θερμοκρασίες συνήθως γύρω στους 21,1 °C και χαμηλές γύρω στους 7,2 °C. Οι χειμώνες είναι κρύοι, αν και μπορεί να θεωρούνται ήπιοι σύμφωνα με τα καναδικά πρότυπα, με ημερήσιες υψηλές τιμές γύρω στους -2,2 °C και χαμηλές περίπου -11,7 °C.

## Άγρια ζωή
Ευρισκόμενη στην καρδιά του Εθνικού Δρυμού Τζάσπερ, η κωμόπολη περιβάλλεται από δάση που φιλοξενούν ποικίλλα είδη άγριας ζωής, όπως μεγάλα ελάφια και μαύρες αρκούδες.

## Συλλογή

Αρχείο:Jasper Information Centre Jasper Alberta Canada 01-A.jpg|Κέντρο Τουριστικής Πληροφόρησης
Αρχείο:Jasper Connaught Drive East.jpg|Σιδηροδρομικός σταθμός του Τζάσπερ


## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλμπέρτας
Πληθωριστική κρίση 2021 - σήμερα

Από το καλοκαίρι του 2021, οι περισσότερες οικονομίας άρχισαν να έρχονται αντιμέτωπες με μία δραματική αύξηση του πληθωρισμού και των δεικτών τιμών καταναλωτού, με πολλές χώρες να βλέπουν τα υψηλότερα ποσοστά πληθωρισμού εδώ και δεκαετίες. Έχει αποδοθεί σε διάφορες αιτίες, όπως η οικονομική κατάρρευση που σχετίζεται με την πανδημία, που συμπαρέσυραν την παγκόσμια εφοδιαστική αλυσίδα, τα δημοσιονομικά και νομισματικά κίνητρα που δόθηκαν το 2020 και το 2021 από τις κυβερνήσεις και τις κεντρικές τράπεζες σε όλον τον κόσμο ως απάντηση στην πανδημία και την εκτίναξη των τιμών. Η ανάκαμψη της ζήτησης έως το 2021 οδήγησε τελικά σε ιστορικές και ευρείες ελλείψεις προσφοράς (συμπεριλαμβανομένων των ελλείψεων chip και των ελλείψεων ενέργειας) εν μέσω της αυξανόμενης ζήτησης των καταναλωτών. Οι κλάδοι των κατασκευών παγκοσμίως δέχθηκαν επίσης πλήγμα.

Στις αρχές του 2022, η ρωσική εισβολή στην Ουκρανία, η επίδραση της στις παγκόσμιες τιμές του πετρελαίου, του φυσικού αερίου, των λιπασμάτων και των τροφίμων επιδείνωσε περαιτέρω την κατάσταση. Οι υψηλότερες τιμές της βενζίνης συνέβαλαν σημαντικά στον πληθωρισμό καθώς οι παραγωγοί πετρελαίου είδαν κέρδη ρεκόρ. Προέκυψε συζήτηση σχετικά με το εάν οι πληθωριστικές πιέσεις ήταν παροδικές ή επίμονες και σε ποιον βαθμό η εκτίναξη των τιμών ήταν ένας παράγοντας. Όλες οι κεντρικές τράπεζες (εκτός από την Τράπεζα της Ιαπωνίας που διατήρησε τα επιτόκιά της σταθερά στο -0,1%) απάντησαν με επιθετική αύξηση των επιτοκίων. Ο ρυθμός πληθωρισμού στις Ηνωμένες Πολιτείες και την ευρωζώνη άρχισε να επιβραδύνεται το δεύτερο εξάμηνο του 2022, συνεχίζοντας το 2023.

Τον Ιούνιο του 2022, η Ευρωπαϊκή Κεντρική Τράπεζα (ΕΚΤ) απεφάσισε να αυξήσει τα επιτόκια για πρώτη φορά σε περισσότερα από έντεκα χρόνια λόγω της αυξημένης πληθωριστικής πίεσης. Τον Ιούλιο, το ευρώ έπεσε κάτω από το δολλάριο ΗΠΑ για πρώτη φορά μετά από είκοσι χρόνια, κυρίως λόγω των φόβων για περιορισμούς στον ενεργειακό εφοδιασμό από τη Ρωσία, αλλά και επειδή η ΕΚΤ υστερούσε έναντι των ΗΠΑ, του Ηνωμένου Βασιλείου και άλλων κεντρικών τραπεζών στην αύξηση των επιτοκίων. Ο πληθωρισμός της Ευρωζώνης έφθασε στο 9,1% και στο 10% τον Αύγουστο και τον Σεπτέμβριο, αντίστοιχα, ωθώντας την ΕΚΤ να αυξήσει τα επιτόκια για δεύτερη φορά μέσα στο έτος στο 1,25% στις αρχές Σεπτεμβρίου.. Τον Οκτώβριο ο πληθωρισμός έφτασε στο 10,7% το υψηλότερο από τότε που ξεκίνησαν τα αρχεία το 1997.

Το 2023 η Ευρωζώνη έπεσε σε ύφεση από τον Ιανουάριο έως τον Μάρτιο και επίσης τον Μάρτιο ο πυρήνας του πληθωρισμού της Ευρωζώνης έφτασε στο ρεκόρ 5,7% το υψηλότερο επίπεδο από τότε που ξεκίνησαν τα αρχεία το 2001. Στις 27 Ιουλίου η ΕΚΤ αύξησε το επιτόκιο κατά 3,75% το υψηλότερο από το 2000.

## Παραπομπές


Κατηγορία:Χρηματοπιστωτικές κρίσεις
Κριση
Οι δολοφόνοι του ανθισμένου φεγγαριού (ταινία)

***Οι δολοφόνοι του ανθισμένου φεγγαριού*** (αγγλ.: *Killers of the Flower Moon*) είναι Αμερικανική ταινία του 2023 σε σκηνοθεσία από τον Μάρτιν Σκορσέζε, ο οποίος έγραψε το σενάριο μαζί με τον Έρικ Ροθ, βασισμένη στο ομώνυμο βιβλίο του 2017 από τον Ντέιβιντ Γκραν. Πρωταγωνιστούν οι Λεονάρντο Ντι Κάπριο, Ρόμπερτ Ντε Νίρο, και Λίλι Γκλάντστοουν, με τους Τζέσι Πλέμονς, Ταντού Κάρντιναλ, Τζον Λίθγκοου, και Μπρένταν Φρέιζερ σε δεύτερους ρόλους.

*Οι Δολοφόνοι του Ανθισμένου Φεγγαριού* έκανε πρεμιέρα στο 76ο Φεστιβάλ Κινηματογράφου των Καννών στις 20 Μαΐου του 2023, λαμβάνοντας αναγνώριση από τους κριτικούς. Κυκλοφόρησε στις Ηνωμένες Πολιτείες Αμερικής στις 20 Οκτωβρίου του 2023 από τις Apple TV+ και Paramount Pictures.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 2023
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές αστυνομικές δραματικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Επικές ταινίες βασισμένες σε πραγματικά γεγονότα
Κατηγορία:Ταινίες σε σκηνοθεσία Μάρτιν Σκορσέζε
Κατηγορία:Ταινίες σε παραγωγή Μάρτιν Σκορτσέζε
Κατηγορία:Ταινίες παραγωγής Paramount Pictures
Κατηγορία:Ταινίες IMAX
Κατηγορία:Ταινίες γυρισμένες στην Οκλαχόμα
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)
Όλα Σολμπάκεν

Ο **Όλα Σέλβογκ Σολμπάκεν** (νορβηγικά: Ola Selvaag Solbakken) (γενν. 7 Σεπτεμβρίου 1998) είναι Νορβηγός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Έμπολι, ως δανεικός από την Ρόμα. Είναι διεθνής με την Εθνική Νορβηγίας. 

## Σταδιοδρομία σε συλλόγους

### Μπόντε/Γκλιμτ
Αφού ξεκίνησε την καριέρα του στη Ράνχαιμ Φοτμπάλ, ο Σολμπάκεν υπέγραψε διετές συμβόλαιο με την ΦΚ Μπόντε/Γκλιμτ στις 18 Δεκεμβρίου 2019 και εντάχθηκε στον σύλλογο την 1η Ιανουαρίου 2020.

### Ρόμα
Στις 23 Νοεμβρίου 2022, η ΑΣ Ρόμα ανακοίνωσε ότι υπέγραψε τον Σολμπάκεν με ελεύθερη μεταγραφή, συμφωνώντας σε συμβόλαιο μέχρι τις 30 Ιουνίου 2027. Καθώς είχε συμβόλαιο με την Μπόντε/Γκλιμτ μέχρι το τέλος του έτους, εντάχθηκε στη Ρόμα στις 2 Ιανουαρίου 2023.

#### Ολυμπιακός (δανεισμός)
Στις 2 Σεπτεμβρίου 2023, ο Ολυμπιακός ανακοίνωσε την απόκτηση του Σολμπάκεν με μονοετή δανεισμό από τη Ρόμα, με επιλογή αγοράς για 4,5 εκατ. ευρώ στο τέλος της σεζόν.

## Εθνική ομάδα
Ο Σολμπάκεν έκανε το ντεμπούτο του με την Εθνική Νορβηγίας ανδρών στις 13 Νοεμβρίου 2021, σε προκριματικό αγώνα για το Παγκόσμιο Κύπελλο του 2022 εναντίον της Λετονίας.

## Διακρίσεις
**Μπόντε/Γκλιμτ**

* Πρωτάθλημα Νορβηγίας: 2020, 2021

**Ρόμα**

* ΟΥΕΦΑ Γιουρόπα Λιγκ: Φιναλίστ 2022–23

### Ατομικές

* Παίκτης του Μήνα στο Πρωτάθλημα Νορβηγίας: Οκτώβριος 2021

## Παραπομπές


Κατηγορία:Νορβηγοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νορβηγίας Κ17
Κατηγορία:Ποδοσφαιριστές Εθνικής Νορβηγίας
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Νορβηγοί ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
NGC 1741

Με την ονομασία **NGC 1741** καταγράφεται στον Νέο Γενικό Κατάλογο το ζεύγος αλληλεπιδρώντων γαλαξιών **NGC 1741A** και **NGC 1741B** που βρίσκεται στον αστερισμό Ηριδανό. Ανακαλύφθηκαν από τον αστρονόμο Εντουάρ Στεφάν (Édouard Stephan) στις 6 Ιανουαρίου 1878. Εξαιτίας της βαρυτικής αλληλεπίδρασης ιδιαίτερα έντονος είναι ο ρυθμός γέννησης νέων αστέρων ενώ πολυάριθμοι είναι και οι αστέρες Βολφ-Ραγιέ.

Οι δύο γαλαξίες καταγράφονται επίσης στον *[[Άτλας των ιδιόμορφων γαλαξιών|Άτλαντας των ιδιόμορφων γαλαξιών]]* **Arp 259** καθώς και ως HCG 31A (NGC 1741A) και HCG 31B (NGC 1741B) στον κατάλογο του Πωλ Χίκσον (Paul Hickson).

## Παραπομπές


## Αναφορές

## Εξωτερικοί σύνδεσμοι
* 

1741
016574
259
Κατηγορία:Αλληλεπιδρώντες γαλαξίες
Κατηγορία:Ηριδανός (αστερισμός)
-1-13-45
Κατάλογος βραβεύσεων και υποψηφιοτήτων για ταινία Φύλακες του Γαλαξία

[thumb|Ο [Κρις Πρατ έλαβε αρκετές υποψηφιότητες για τον ρόλο του στην ταινία.]]

Οι *[[Φύλακες του Γαλαξία (ταινία, 2014)|Φύλακες του Γαλαξία]]* είναι αμερικανική υπερηρωική ταινία παραγωγής 2014, η οποία βασίζεται στην ομώνυμη ομάδα υπερηρώων των Marvel Comics. Η παραγωγή έγινε από τα Marvel Studios και η διανομή από τη Walt Disney Studios Motion Pictures, ενώ αποτελεί τη 10η ταινία του κινηματογραφικού σύμπαντος της Marvel (MCU). Την ταινία σκηνοθέτησε ο Τζέιμς Γκαν, ο οποίος συνέγραψε και το σενάριο μαζί με τη Νικόλ Πέρλμαν. Σε αυτήν πρωταγωνιστούν οι Κρις Πρατ, Ζόε Σαλντάνα, Ντέιβ Μπατίστα, Βιν Ντίζελ και Μπράντλεϊ Κούπερ ως οι ομότιτλοι Φύλακες, πλαισιωμένοι από τους Λι Πέις, Μάικλ Ρούκερ, Κάρεν Γκίλαν, Ντζιμόν Χουνσού, Τζον Σι Ράιλι, Γκλεν Κλόουζ και Μπενίσιο ντελ Τόρο. Στην ταινία, ο Πίτερ Κουίλ και μία ομάδα εξωγήινων εγκληματιών τρέπονται σε φυγή όταν κλέβουν ένα ισχυρό τεχνούργημα.

Η ταινία *Φύλακες του Γαλαξία* έκανε πρεμιέρα στο Λος Άντζελες στις 21 Ιουλίου 2014, ενώ κυκλοφόρησε στις κινηματογραφικές αίθουσες των Ηνωμένων Πολιτειών την 1η Αυγούστου, ως μέρος της δεύτερης φάσης του MCU. Με προϋπολογισμό $232.3 εκατομμύρια, τα έσοδα της ταινίας *Φύλακες του Γαλαξία* έφτασαν τα $773.3 εκατομμύρια παγκοσμίως φτάνοντάς την στην τρίτη θέση της λίστας των ταινιών με τα περισσότερα έσοδα για το 2014. Στη σελίδα συλλογής κριτικών Rotten Tomatoes, η ταινία συγκεντρώνει ποσοστό αποδοχής 92%, βασισμένο σε 339 κριτικές.

Η ταινία *Φύλακες του Γαλαξία* συγκέντρωσε βραβεία και υποψηφιότητες σε διάφορες κατηγορίες, με ιδιαίτερη αναγνώριση των ερμηνειών του καστ (κυρίως του Πρατ), του μακιγιάζ και των οπτικών εφέ. Στην 87η τελετή απονομής των βραβείων Όσκαρ, έλαβε δύο υποψηφιότητες στις κατηγορίες των καλύτερων οπτικών εφέ και καλύτερου μακιγιάζ και κομμώσεων. Επίσης, μεταξύ άλλων, έλαβε μία υποψηφιότητα για βραβείο Annie στην κατηγορία «Εξαιρετικό Επίτευγμα για Χαρακτήρα Animation σε Live Action Παραγωγή», δύο υποψηφιότητες για βραβείο BAFTA στις κατηγορίες καλύτερων ειδικών οπτικών εφέ και καλύτερου μακιγιάζ και κομμώσεων, πέντε υποψηφιότητες για βραβεία Critics' Choice (κερδίζοντας τα δύο) και εννέα υποψηφιότητες για βραβείο Saturn (κερδίζοντας τα τέσσερα). Αναλυτικά όλες οι υποψηφιότητες και τα βραβεία που έλαβε η ταινία στον παρακάτω πίνακα.

## Διακρίσεις

## Παραπομπές


## Εξωτερικοί σύνδεσμοι
*Κατάλογος με τα βραβεία της ταινίας στην IMDb

Βραβεία
Κατηγορία:Κατάλογοι βραβεύσεων και υποψηφιοτήτων ανά ταινία του Κινηματογραφικού Σύμπαντος της Marvel
Θεώρημα του Όιλερ (γεωμετρία)

right|thumb|250px|Το θεώρημα του Όιλερ δίνει έναν τύπο για την απόσταση <math>\mathrm{OI}</math>, συναρτήσει των <math>R</math> και <math>r</math>.
Στην γεωμετρία, το **θεώρημα του Όιλερ** ή **σχέση Όιλερ** (αναφέρεται και ως **θεώρημα του Euler** ή **σχέση Euler**) σε ένα τρίγωνο είναι ένας τύπος που δίνει την απόσταση του περίκεντρου από το έγκεντρο συανρτήσει της ακτίνας του περιγεγραμμένου κύκλου και του εγγεγραμμένου κύκλου.

Πιο συγκεκριμένα, σε ένα τρίγωνο \mathrm{AB\Gamma} η απόσταση του περικέντρου \mathrm{O} από το έγκεντρο \mathrm{I} είναι ίση με 
:\mathrm{OI}^2 = R^2 - 2R\rho,
όπου R η ακτίνα του περιγεγραμμένου κύκλου και \rho η ακτίνα του εγγεγραμμένου κύκλου.

Επίσης ισχύει ότι αν \mathrm{J_A}, \mathrm{J_B}, \mathrm{J_\Gamma} είναι τα κέντρα των παρεγγεγραμμένων κύκλων του τριγώνου και \rho_\mathrm{A}, \rho_\mathrm{B}, \rho_\mathrm{\Gamma} οι ακτίνες τους, τότε
:
\mathrm{OJ_A}^2 = R^2 + 2R \rho_\mathrm{A}, \quad 
 
\mathrm{OJ_B}^2 = R^2 + 2R \rho_\mathrm{B}, \quad 
 και 
\quad \mathrm{OJ_\Gamma}^2 = R^2 + 2R \rho_\mathrm{\Gamma}. 


Το θεώρημα παίρνει το όνομά του από τον Λέοναρντ Όιλερ που το δημοσίευσε το 1765.
Το ίδιο αποτέλεσμα είχε δημοσιευθεί νωρίτερα από τον William Chapple το 1746.

## Απόδειξη
 = \widehat{\mathrm{IAB}} + \widehat{\mathrm{IBA}} = \tfrac{1}{2} \cdot (\hat{\mathrm{A}} + \hat{\mathrm{B}}), ως εξωτερική γωνία στο τρίγωνο \mathrm{AIB}. Επίσης, έχουμε ότι \widehat{\mathrm{I B \Delta}} = \tfrac{1}{2} \cdot (\hat{\mathrm{A}} + \hat{\mathrm{B}}), καθώς \widehat{\mathrm{I B \Gamma}} = \tfrac{1}{2} \hat{\mathrm{B}} και \widehat{\mathrm{\Delta B \Gamma}} = \widehat{\mathrm{\Delta A \Gamma}} = \tfrac{1}{2} \hat{\mathrm{A}} ως εγγεγραμμένες γωνίες που βαίνουν στα ίδια τόξα.

Συνεπώς, το τρίγωνο \mathrm{BI\Delta} είναι ισοσκελές και \mathrm{B\Delta} = \mathrm{I\Delta}.

Στην συνέχεια, τα ορθογώνια τρίγωνα \mathrm{AI~I_\Gamma} και \mathrm{B\Delta E} είναι όμοια και επομένως
:\frac{\mathrm{IA}}{\mathrm{I~I_\Gamma}} = \frac{\mathrm{\Delta E}}{\mathrm{B\Delta}}.
Χρησιμοποιώντας ότι \mathrm{I~I_\Gamma} = \rho, \mathrm{\Delta E} =2R και \mathrm{B\Delta} = \mathrm{I\Delta} λαμβάνουμε ότι 
:\mathrm{IA} \cdot \mathrm{I \Delta} = \mathrm{BE} \cdot \mathrm{I~I_\Gamma} = 2R \cdot \rho.

Τέλος από την δύναμη του σημείου \mathrm{A} ως προς τον περιγεγραμμένο κύκλο, καταλήγουμε ότι 
:R^2 - \mathrm{OI}^2 = 2R\rho \Rightarrow \mathrm{OI}^2 = R^2 - 2R\rho.
}}

## Δείτε επίσης
* Περίκεντρο τριγώνου
* Έγκεντρο τριγώνου
* Παράκεντρα τριγώνου

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Αντιδιαμετρικό σημείο

right|thumb|Το σημείο <math>\mathrm{P}</math> ενός κύκλου και το αντιδιαμετρικό του <math>\mathrm{P}'</math>.
Στην γεωμετρία, το **αντιδιαμετρικό σημείο** ενός σημείου ως προς έναν κύκλο ονομάζεται το συμμετρικό του σημείου ως προς το κέντρο του κύκλου.

Πιο συγκεκριμένα, το αντιδιαμετρικό σημείο ενός σημείου P ενός κύκλου με κέντρο \rm O είναι το σημείο \mathrm{P}' της τομής της προέκτασης του ευθύγραμμου τμήματος \mathrm{PO} με τον κύκλο. Τα σημεία \rm{P} και \rm{P}' ορίζουν την διάμετρο \mathrm{PP}' και λέγονται **αντιδιαμετρικά**.

Πιο γενικά, σε έναν διανυσματικό χώρο το αντιδιαμετρικό σημείο του \mathrm{P} ενός κύκλου (\mathrm{O}, r) είναι το σημείο \mathrm{P}' = 2 \cdot \mathrm{O} - \mathrm{P}.

## Δείτε επίσης
* Κύκλος
* Διάμετρος

## Παραπομπές


Κατηγορία:Σημείο (γεωμετρία)
Κατηγορία:Κύκλος
Βιβέκ Ραμασουάμι

Ο **Βιβέκ Ραμασουάμι** (αγγλικά: *Vivek Ganapathy Ramaswamy*, γεννημένος στις 9 Αυγούστου 1985) είναι Αμερικανός επιχειρηματίας, συγγραφέας, συντηρητικός πολιτικός ακτιβιστής και πολιτικός. Ίδρυσε την Roivant Sciences, μια φαρμακευτική εταιρεία, το 2014.  Τον Φεβρουάριο του 2023 ανακοίνωσε την υποψηφιότητά του για το προεδρικό χρίσμα στις προεδρικές εκλογές του 2024 με το Ρεπουμπλικανικό Κόμμα. 

Μετά τις πρώτες προκριματικές εκλογές για το χρίσμα, στην πολιτεία της Αϊόβα, όπου έλαβε το 7.7% των ψήφων, απέσυρε την υποψηφιότητά του και δήλωσε ότι στηρίζει τον Ντόναλντ Τραμπ. 

Μετά την νίκη του στις εκλογές της 5ης Νοεμβρίου 2024, ο Τραμπ επέλεξε τον Ραμασουάμι μαζί με τον Ίλον Μάσκ για την διεύθυνση του νεοσύστατου Τμήματος Κυβερνητικής Αποτελεσματικότητας των ΗΠΑ (DOGE). 

Η περιουσία του ανέρχεται στο 1 δισεκατομμύριο δολάρια ΗΠΑ.

## Βιογραφία
Ο Βιβέκ Ραμασουάμι γεννήθηκε στις 9 Αυγούστου του 1985 στο Σινσινάτι του Οχάιο όπου και μεγάλωσε, από γονείς Ινδικής καταγωγής. Έως το λύκειο φοίτησε σε δημόσια σχολεία στο Σινσινάτι. Αποφοίτησε αριστούχος και πρώτος στη τάξη του, το 2003 από το "*St. Xavier High School*", ένα ιδιωτικό ελίτ καθολικό ιησουϊτικό λύκειο στο Σινσινάτι. 

Κατόπιν υποτροφίας, σπούδασε βιολογία στο Πανεπιστήμιο Χάρβαρντ, λαμβάνοντας το 2007 πτυχίο (*Bachelor of Arts*) με κορυφαία διάκριση *summa cum laude* και βαθμό άριστα. Έλαβε βραβείο εξαιρετικής διάκρισης Bowdoin για την διπλωματική του εργασία. Κατά την φοίτησή του στο Χάρβαρντ ήταν μέλος της μυστικιστής αδελφότητας *Phi Kappa Beta* (ΦΚΒ). Εκεί ήταν ιδιαίτερα ενεργός με τα πολιτικά ως μέλος και πρόεδρος της Πολιτικής Ένωσης του Χάρβαρντ και ήταν γνωστός για τις λιμπερταριανές απόψεις του.

Το 2007, ως τελειόφοιτος ο Ραμασουάμι, συνίδρυσε την *StudentBusinesses.com*, μια startup εταιρεία τεχνολογίας που συνέδεε τους επιχειρηματίες με επαγγελματικούς πόρους μέσω του διαδικτύου, την οποία πούλησε το 2009. Κατόπιν μετέβη στη Νέα Υόρκη όπου εργάστηκε και επένδυσε πάνω στις βιοεπιστήμες και βιοιατρικά προϊόντα. 

Το 2010 εισήλθε επιτυχώς στο Πανεπιστήμιο Γέιλ προκειμένου να σπουδάσει νομική. Το 2011 έλαβε πλήρη υποτροφία στις σπουδές του. Αποφοίτησε από τη νομική σχολή το 2013, λαμβάνοντας πτυχίο νομικής (JD).

## Πολιτικές Θέσεις
Ο Ραμασουάμι υποστηρίζει ότι η Αμερική αντιμετωπίζει μια «κρίση εθνικής ταυτότητας».   Εισηγείται την οικονομική απεξάρτηση των ΗΠΑ από την Κίνα  και έχει αποκαλέσει απάτη την «ατζέντα της κλιματικής αλλαγής». Στο πρώτο ντιμπέϊτ του Ρεπουμπλικανικού Κόμματος αντιτάχθηκε στην αύξηση της οικονομικής βοήθειας των ΗΠΑ προς την Ουκρανία και διαφώνησε γι' αυτό το ζήτημα με συνυποψηφίους του.  

## Παραπομπές


## Εξωτερικοί σύνδεσμοι
* 

Κατηγορία:Απόφοιτοι του Πανεπιστημίου Χάρβαρντ
Κατηγορία:Δεύτερη προεδρία του Ντόναλντ Τραμπ
Ξενία Πόρου

Το «**Ξενία**» **Πόρου** αποτελούσε ξενοδοχειακή μονάδα του Ε.Ο.Τ στον Πόρο, στα πλαίσια του Τουριστικού Προγράμματος «Ξενία», του οποίου στόχος ήταν η ανάπτυξη των τουριστικών υποδομών της χώρας και η ανάδειξη του τουρισμού ως κινητήριας δύναμης της μεταπολεμικής ελληνικής οικονομίας. Το «Ξενία» Πόρου κατασκευάστηκε το 1961 από τον αρχιτέκτονα Άρη Κωνσταντινίδη και λειτούργησε ως κρατική ξενοδοχειακή μονάδα έως το 1981. Η μονάδα στην συνέχεια μισθώθηκε σε ιδιώτη και σήμερα λειτουργεί ως αυτοτελές ιδιωτικό ξενοδοχειακό συγκρότημα.

## Τοποθεσία
Το «Ξενία» Πόρου κατασκευάστηκε στην τοποθεσία Νεώριο πλησίον της πόλης του Πόρου και έχει θέα τον Σαρωνικό κόλπο. Το ξενοδοχείο κατασκευάστηκε σε ύψωμα με την μορφή δυο κτηριακών όγκων με τρόπο τέτοιο ώστε να μην αλλοιώνει αλλά ούτε και να παρεμβαίνει στο φυσικό περιβάλλον που βρίσκεται γύρω από το συγκρότημα.

## Αρχιτεκτονική
Το «Ξενία» Πόρου κατασκευάστηκε και διατηρεί έως και σήμερα την αρχιτεκτονική των περισσότερων ξενοδοχείων της ομώνυμης αλυσίδας η οποία πλαισιώνεται από το κύμα του ελληνικού μεταπολεμικού μοντερνισμού, ο οποίος προβλέπει την εκτεταμένη χρήση οπλισμένου σκυροδέματος, μεγάλων υαλοστασίων καθώς και την τυπική διάταξη των δωματίων.

## Παραπομπές


Κατηγορία:Τουριστικό Πρόγραμμα «Ξενία»
Φρανκαλμόν

Το **Φρανκαλμόν** (γαλλικά: *Francalmont*) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Ωτ-Σον
Ορθικό τρίγωνο

right|thumb|Το ορθικό τρίγωνο <math>\mathrm{H_AH_BH_\Gamma}</math> του τριγώνου <math>\mathrm{AB\Gamma}</math>.
Στην γεωμετρία, το **ορθικό τρίγωνο** ή **ορθοκεντρικό τρίγωνο** ενός τριγώνου \mathrm{AB\Gamma} με ύψη \mathrm{AH_A}, \mathrm{BH_B}, \mathrm{\Gamma H_\Gamma} είναι το τρίγωνο \mathrm{H_AH_BH_\Gamma}.

Το ορθικό τρίγωνο είναι το ποδικό τρίγωνο του ορθοκέντρου \rm H του τριγώνου (καθώς \rm H_A, H_B, H_\Gamma οι προβολές του \rm H στις πλευρές του αρχικού τριγώνου.

## Ιδιότητες
* Οι πλευρές του ορθικού τριγώνου είναι παράλληλες με τις εφαπτομένες του περιγεγραμμένου κύκλου του αρχικού τριγώνου στις αντίστοιχες κορυφές.
* Τα ύψη του αρχικού τριγώνου είναι διχοτόμοι του ορθικού. 
* Οι πλευρές του αρχικού τριγώνου είναι εξωτερικοί διχοτόμοι του ορθικού.
* Για ένα οξυγώνιο (ή ορθογώνιο) τρίγωνο
::\widehat{\rm H_\Gamma H_A H_B} =  180^\circ - 2\hat{\rm A}, \widehat{\rm H_A H_B H_\Gamma} =  180^\circ - 2\hat{\rm B} και \widehat{\rm H_B H_\Gamma H_A} =  180^\circ - 2\hat{\rm \Gamma}.
:Για ένα αμβλυγώνιο με \hat{\rm A} αμβλεία, τότε
::\widehat{\rm H_\Gamma H_A H_B} =   2\hat{\rm A} - 180^\circ, \widehat{\rm H_A H_B H_\Gamma} =  2\hat{\rm B} και \widehat{\rm H_B H_\Gamma H_A} =  2\hat{\rm \Gamma}.
* (**[[Θεώρημα Fagnano]]**) Σε ένα τρίγωνο το εγγεγραμμένο τρίγωνο με την ελάχιστη περίμετρο είναι το ορθικό.
* Ο περιγεγραμμένος κύκλος του ορθικού τριγώνου είναι ο κύκλος Όιλερ του αρχικού.

## Δείτε επίσης
* Ύψος τριγώνου
* Ορθόκεντρο τριγώνου
* Ποδικό τρίγωνο

## Εξωτερικοί σύνδεσμοι
* Ποδικό τρίγωνο στον Γεωμετρικόν.
* Ιδιότητες ορθικού τριγώνου 
* Ορθικό τρίγωνο στο Cut The Knot.
* Έγκεντρο και παράκεντρα του ορθικού τριγώνου στο Art of problem solving.

## Σημειώσεις


## Παραπομπές


Κατηγορία:Τρίγωνα
Εθνική Δομινικανής Δημοκρατίας (καλαθοσφαίριση ανδρών)

Η **εθνική ομάδα μπάσκετ της Δομινικανής Δημοκρατίας** () εκπροσωπεί τη Δομινικανή Δημοκρατία στις διεθνείς διοργανώσεις μπάσκετ ανδρών. Το 2011 και το 2012, ο Τζον Καλιπάρι, ο επικεφαλής προπονητής της ανδρικής ομάδας καλαθοσφαίρισης του Πανεπιστημίου του Κεντάκι, διατέλεσε προπονητής της ομάδας. Η ομάδα κατέλαβε την τρίτη θέση στο Πρωτάθλημα Αμερικής το 2011 και την τέταρτη στο Προολυμπιακό τουρνουά καλαθοσφαίρισης του 2012.

## Συμμετοχές σε διεθνείς διοργανώσεις

### Παγκόσμιο Κύπελλο FIBA

### FIBA AmeriCup

### Παναμερικανικοί Αγώνες

### Πρωτάθλημα Centrobasket

## Παραπομπές


## Εξωτερικοί σύνδεσμοι

* 
* Προφίλ στη FIBA
* Προφίλ στο Latinbasket.com 

Δομινικανη Δημοκρατια
Σούπερ Καπ Ελλάδος καλαθοσφαίρισης ανδρών 2023

Το **[[Σούπερ Καπ Ελλάδας καλαθοσφαίρισης ανδρών|Σούπερ Καπ Ελλάδος]]** **2023** ήταν η 4η έκδοση της επαγγελματικής εγχώριας διοργάνωσης του Σούπερ Καπ καλαθοσφαίρισης ανδρών, υπό την αιγίδα του Ελληνικού Συνδέσμου Ανωνύμων Καλαθοσφαιρικών Εταιρειών (ΕΣΑΚΕ), και η 5η συνολικά. Διεξήχθη το διήμερο 29–30 Σεπτεμβρίου 2023 στο Κλειστό Γυμναστήριο Καλλιθέας Ρόδου.

Τον τίτλο κατέκτησε ο Ολυμπιακός, για 2η φορά στην ιστορία του, επικρατώντας στον τελικό της διοργάνωσης επί του Παναθηναϊκού με 75-51. Ο Παναθηναϊκός έμεινε χωρίς καλάθι για 14 λεπτά και 20 δευτερόλεπτα κατά τη διάρκεια του α' ημιχρόνου του τελικού του Super Cup. Στον μικρό τελικό, νικήτρια ομάδα αναδείχτηκε το Περιστέρι, όπου επικράτησε του Π.Α.Ο.Κ. με 64-49, κατακτώντας την τρίτη θέση.

Τους αγώνες της διοργάνωσης κάλυψε τηλεοπτικά το κανάλι της ΕΡΤ3.

## Μορφή
Η διοργάνωση διεξήχθη σε μορφή Φάιναλ-Φορ με μονούς αγώνες πρόκρισης (νοκ-αουτ), μεταξύ των ομάδων που τερμάτισαν στις τέσσερις πρώτες θέσεις του Πρωταθλήματος Ελλάδας 2022-23, που περιλαμβάνουν τη νικήτρια και τον ηττημένο του Κυπέλλου Ελλάδας 2022-23.

### Προκριθείσες ομάδες

## Αγώνες

## Παραπομπές


## Εξωτερικοί σύνδεσμοι
* Επίσημος ιστότοπος της Ελληνικής Ομοσπονδίας Καλαθοσφαίρισης (Ε.Ο.Κ.)
* Επίσημος ιστότοπος της Basket League

2023
Σουπερκαπ Ελλαδος Ανδρων
Γουέιν Πίνοκ

Ο **Γουέιν Πίνοκ** (αγγλ. *Wayne Pinnock*, γενν. 24 Οκτωβρίου 2000) είναι Τζαμαϊκανός αθλητής του στίβου, ο οποίος αγωνίζεται στο άλμα εις μήκος. Αναδείχθηκε αργυρός Ολυμπιονίκης στους Ολυμπιακούς Αγώνες του 2024. Γεννήθηκε στο Κίνγκστον, την πρωτεύουσα της Τζαμάικα.

## Σταδιοδρομία
Ο Πίνοκ διακρίθηκε για πρώτη φορά διεθνώς στους αγώνες των αγγλόφωνων χωρών της Καραϊβικής (CARIFTA) το 2018 στο Νάσσαου (Μπαχάμες), όταν πήρε το χρυσό μετάλλιο στην κατηγορία κάτω των 20 ετών, επιτυχία που επανέλαβε και το επόμενο έτος στην ίδια διοργάνωση, ενώ ήρθε τρίτος στο Παγκόσμιο Πρωτάθλημα Στίβου Εφήβων 2018, στο Τάμπερε της Φινλανδίας. Πέρασε στην κατηγορία των ενηλίκων φοιτώντας στο Πανεπιστήμιο του Άρκανσω (ΗΠΑ), καρδίζοντας τα κολεγιακά πρωταθλήματα των ΗΠΑ σε κλειστό και ανοικτό στίβο το 2022, και κατάλαβε την ένατη θέση στο Παγκόσμιο Πρωτάθλημα Στίβου 2022 στο Γιουτζήν του Όρεγκον με επίδοση 7,88 μέτρα.

Με το πρώτο του άλμα στα προκριματικά του Παγκόσμιου Πρωταθλήματος Στίβου 2023 στη Βουδαπέστη τον Αύγουστο του 2023, ο Πίνοκ σημείωσε νέο ατομικό ρεκόρ με 8,54 μέτρα, αλλά στον τελικό ήρθε δεύτερος με 8,50 μ., πίσω από τον Μιλτιάδη Τεντόγλου, και χωρίς ο Έλληνας πρωταθλητής να φθάσει σε επίδοση εκείνη του Πίνοκ στα προκριματικά.

Ο Πίνοκ έχει δοκιμάσει τις δυνάμεις του και στο άλμα τριπλούν, όπου έχει ατομικό ρεκόρ 15,92 μέτρα.

## Παραπομπές


Κατηγορία:Άλτες του μήκους
Κατηγορία:Τζαμαϊκανοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αργυροί Ολυμπιονίκες του στίβου
Υψεόχαρις

Η **υψεόχαρις** (λατινική και επιστημονική ονομασία *Hypseocharis*) είναι γένος δικοτυλήδονων φυτών που ανήκει στην οικογένεια του γερανιού, τα γερανιοειδή.

Η γεωγραφική κατανομή των ειδών του γένους εκτείνεται από το Περού μέχρι τη βορειοδυτική Αργεντινή.

Σήμερα αναγνωρίζονται στο γένος *Hypseocharis* τα παρακάτω 6 είδη:

* *Hypseocharis bilobata*, Killip
* *Hypseocharis malpasensis*, R.Knuth
* *Hypseocharis pedicularifolia*, R.Knuth
* *Hypseocharis pilgeri*, R.Knuth
* *Hypseocharis pimpinellifolia*, J.Rémy
* *Hypseocharis tridentata*, Griseb.

## Παραπομπές


Υψεοχαρις
Το όνειρο του αρχιτέκτονα

**«Το όνειρο του αρχιτέκτονα»** (αγγλ. *The Architect's Dream*) είναι ζωγραφικός πίνακας, και συγκεκριμένα ελαιογραφία, που δημιουργήθηκε το 1840 από τον Αμερικανό ζωγράφο Τόμας Κόουλ μετά από παραγγελία του αρχιτέκτονα της Νέας Υόρκης Ίθιελ Τάουν. Ο Κόουλ ενσωμάτωσε στην απεικόνισή του δείγματα αρχιτεκτονικής από τον αρχαίο αιγυπτιακό, τον κλασικό αρχαιοελληνικό, τον ρωμαϊκό και τον γοτθικό ρυθμό σε επιμέρους τμήματα του πίνακα, έχοντας μια πρότερη γνωριμία από την αρχιτεκτονική. Ο Κόουλ άρχισε και ολοκλήρωσε τον πίνακα μέσα σε μόλις πέντε εβδομάδες, και τον επέδειξε στην ετήσια έκθεση της Εθνικής Ακαδημίας Σχεδίου το ίδιο έτος. Ωστόσο ο Τάουν δεν ευχαριστήθηκε από το «σχεδόν αποκλειστικώς αρχιτεκτονικό θέμα» του έργου και αρνήθηκε να το αποδεχθεί. Μετά από μια μακρά ανταλλαγή επιστολών, ο Κόουλ συμφώνησε να ζωγραφίσει ένα πιο συμβατικό τοπίο για τον Τάουν και να κρατήσει για τον εαυτό του «Το όνειρο του αρχιτέκτονα», με τον πίνακα να παραμένει στην κατοχή του μέχρι τον θάνατό του.

Σε μια προγενέστερη του έργου επιστολή, από τα τέλη της δεκαετίας του 1830, ο Κόουλ γράφει μεταξύ άλλων:

«Για να φθάσει η αρχιτεκτονική στην τελειότητα πoυ παρατηρούμε στα καλύτερα δείγματα από την [αρχαία] Ελλάδα, θα πρέπει να απαιτήθηκαν αιώνες εκφράσεως και σκέψεως [ώστε] ο ανθρώπινος νους [να] έχει αργά και βαθμιαία ταξιδέψει από τον τραχύ κίονα από ακατέργαστη πέτρα, όπως εκείνη που υπάρχει στις δρυϊδικές δομές, μέσα από τις επιβλητικές πύλες της αιγυπτιακής τέχνης, στην ανυπέρβλητη ωραιότητα του αρχαιοελληνικού ναού ... Η ρωμαϊκή αρχιτεκτονική δεν είναι παρά εκφυλισμένη ελληνική. Οι μορφές είναι δανεισμένες, αλλά το πνεύμα έχει χαθεί & [η τέχνη] έγινε όλο και περισσότερο τραχιά, μέχρι που καταβυθίσθηκε στα ανοίκεια και αταίριαστα έργα των αποκαλούμενων σκοτεινών χρόνων ... Η [γοτθική] αρχιτεκτονική φιλοδοξεί να επιτύχει κάτι πέρα από την πεπερασμένη τελειότητα[.] Αφήνει τη φιλοσοφική ολοκλήρωση της αρχαιοελληνικής τέχνης, όπου το παν είναι ολοκληρωμένο για το βλέμμα, και εγγίζει και επικαλείται τη φαντασία. Αντλώντας από το οδηγό πνεύμα του Χριστιανισμού, ανοίγει έναν κόσμο πέρα από τον ορατό, στον οποίο κατοικούμε... Το παν είναι υψιπετές, φιλόδοξο και μυστηριακό. Οι πύργοι και οι κορυφές της αναρριχώνται προς τα νέφη σαν αέρινες κατασκευές...»

Το 1949 ο πίνακας αποκτήθηκε τελικώς από το Μουσείο Τέχνης του Τολίντο, στο Οχάιο των ΗΠΑ.

Ο πίνακας υπήρξε η έμπνευση για το τραγούδι της Κέιτ Μπους «Το όνειρο ενός αρχιτέκτονα», από το άλμπουμ της του 2005 *[[Aerial (άλμπουμ)|Aerial]]*.

## Παραπομπές


Κατηγορία:Πίνακες 19ου αιώνα
Κατηγορία:Πίνακες του Τόμας Κόουλ
NGC 4729

Ο **[[Νέος Γενικός Κατάλογος|NGC]] 4729** είναι ελλειπτικός γαλαξίας ο οποίος απέχει περίπου 160 εκατομμύρια έτη φωτός και βρίσκεται στον αστερισμό Κένταυρο. Ανακαλύφθηκε από τον αστρονόμο Τζον Χέρσελ (John Herschel) στις 8 Ιουνίου 1834 και ανήκει στο Σμήνος γαλαξιών του Κενταύρου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Κένταυρος (αστερισμός)
4729
43591
-7-27-2
Παναγόπουλος

Το ελληνικό όνομα **Παναγόπουλος** μπορεί να αναφέρεται σε κάποιο από τα παρακάτω πρόσωπα:

* Αναστάσιος («Τάσσος») Παναγόπουλος (1915-1986), στρατιωτικός, αντιστασιακός («καπεταν-Δάφνης») και δήμαρχος Αγρινίου
* Ανδρέας Παναγόπουλος (1883-1952), δήμαρχος Αγρινίου
* Αντώνιος Παναγόπουλος (γενν. 1957), εικαστικός καλλιτέχνης
* Γεώργιος Παναγόπουλος (1910-1988), δήμαρχος Αιγίου
* Γεώργιος Θ. Παναγόπουλος (γενν. 1977), νομικός και δήμαρχος Σαλαμίνας
* Δανιήλ Παναγόπουλος (1924-2008), γνωστότερος ως «Δανιήλ» (*Danil*), εικαστικός καλλιτέχνης
* Δημήτριος Παναγόπουλος (1925-2010), στρατηγός, αρχηγός Γ.Ε.Σ.
* Κωνσταντίνος Παναγόπουλος (γενν. 1936), καθηγητής μεταλλουργίας στο Ε.Μ.Π.
* Μάριος Παναγόπουλος: το κατά κόσμο όνομα του Επισκόπου Ευρίπου Χρυσοστόμου
* Νικόλαος Α. Παναγόπουλος (1897-1954), στρατηγός και για λίγο Υπουργός Κοινωνικής Προνοίας
* Νικόλαος Παναγόπουλος (γενν. 1954), συνθέτης
* Παναγιώτης Παναγόπουλος (1916-1999), σκακιστής
* Περικλής Παναγόπουλος (1935-2019), εφοπλιστής
* Σταύρος Παναγόπουλος (1933-2023), αθλητής της επιτραπέζιας αντισφαιρίσεως και της αντισφαιρίσεως, προπονητής και επιχειρηματίας
* Στέλιος Παναγόπουλος (γενν. 1939), διοικητής της Εθνικής Τράπεζας και ευρωβουλευτής
* Σώτος Παναγόπουλος (1926-1983), τραγουδιστής

Επίσης, στα εξής περιπολικά πλοία του ελληνικού πολεμικού ναυτικού:

* «Παναγόπουλος» Ρ-96
* «Παναγόπουλος» Ρ-70

## Δείτε επίσης
* Αριστοκλείδης
NGC 41

Ο **[[Νέος Γενικός Κατάλογος|NGC]] 41** είναι σπειροειδής γαλαξίας στον αστερισμό Πήγασο. Απέχει περίπου 290 εκατομμύρια έτη φωτός από το Ηλιακό Σύστημα και ανακαλύφθηκε από τον αστρονόμο Άλμπερτ Μαρτ (Albert Marth) στις 30 Οκτωβρίου 1864.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Πήγασος (αστερισμός)
0041
00865
+04-01-039
NGC 42

Ο **[[Νέος Γενικός Κατάλογος|NGC]] 42** είναι φακοειδής γαλαξίας ο οποίος βρίσκεται στον αστερισμό Πήγασο. Τον ανακάλυψε στις 30 Οκτωβρίου 1864 ο αστρονόμος Άλμπερτ Μαρτ (Albert Marth) και ενδέχεται να αλληλεπιδρά βαρυτικά με τον παρακείμενο NGC 41.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Πήγασος (αστερισμός)
0042
00867
00118
+04-01-041
NGC 1271

Ο **[[Νέος Γενικός Κατάλογος|NGC]] 1271** είναι ελλειπτικός ή φακοειδής γαλαξίας ο οποίος απέχει περίπου 250 εκατομμύρια έτη φωτός στον αστερισμό Περσέα. Ανακαλύφθηκε από τον αστρονόμο Γκυγιώμ Μπιγκουρντάν (Guillaume Bigourdan) στις 14 Νοεμβρίου 1884 και ανήκει στο Σμήνος γαλαξιών του Περσέα.

Έχει δίσκο σκόνης στον πυρήνα του, δίσκο μέσης κλίμακας καθώς και κεντρικό γαλαξιακό «εξόγκωμα». 

## Υπερμαζική μελανή οπή
Ο Walsh et al. υπολογίζει ότι η υπερμαζική μελανή οπή στο κέντρο του γαλαξία αυτού έχει μάζα  ηλιακές μάζες.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Φακοειδείς γαλαξίες
Κατηγορία:Πήγασος (αστερισμός)
1271
12367
Κατηγορία:Σμήνος του Περσέα
Εφοδιαστική αλυσίδα

**Εφοδιαστική αλυσίδα** ονομάζεται ένα σύνθετο σύστημα εφοδιαστικής που αποτελείται από εγκαταστάσεις που μετατρέπουν τις πρώτες ύλες σε τελικά προϊόντα και τις διανέμουν στους τελικούς καταναλωτές ή στους τελικούς πελάτες. Εν τω μεταξύ, η διαχείριση της εφοδιαστικής αλυσίδας ασχολείται με τη ροή των αγαθών εντός της εφοδιαστικής αλυσίδας με τον πιο αποτελεσματικό τρόπο.

Σε εξελιγμένα συστήματα εφοδιαστικής αλυσίδας, τα χρησιμοποιημένα προϊόντα μπορούν να εισέλθουν ξανά στην αλυσίδα εφοδιασμού σε οποιοδήποτε σημείο όπου η υπολειμματική αξία είναι ανακυκλώσιμη. Οι αλυσίδες εφοδιασμού συνδέουν αλυσίδες αξίας.  Οι προμηθευτές σε μια αλυσίδα εφοδιασμού κατατάσσονται συχνά ανά "βαθμίδα", με τους πρώτους προμηθευτές να προμηθεύουν απευθείας τον πελάτη, τους προμηθευτές δεύτερης βαθμίδας να προμηθεύουν στην πρώτη βαθμίδα κ.ο.κ.

## Παραπομπές

Κατηγορία:Εφοδιαστική